جن میں آنحضرت صلی اللہ علیہ و آلہ و سلم کے رضاعی چچا ابو یرقان بھی تھے ، انھوں نے حاضر ہو کر عرض کیا کہ ہم مسلمان ہو چکے ہیں اور یہ درخواست کی کہ ہمارے اہل و عیال اور اموال ہمیں واپس دیدیے جائیں ، اس درخواست میں عرض کیا گیا کہ یا رسول اللہ ہم بسلسلہ رضاعت آپ کے خویش و عزیز ہیں اور جو مصیبت ہم پر پڑی ہے وہ آپ سے مخفی نہیں ، آپ ہم پر احسان فرمائیں ، رئیس وفد ایک شاعر آدمی تھا ، اس نے کہا کہ یا رسول صلی اللہ علیہ و آلہ و سلم اگر ہم بادشاہ روم حارث غسانی یا شاہ عراق نعمان بن منذر سے اپنی ایسی مصیبت کے پیش نظر کوئی درخواست کرتے تو ہمارا خیال یہ ہے کہ وہ بھی ہماری درخواست کو رد نہ کرتے اور آپ کو تو اللہ تعالیٰ نے اخلاق فاضلہ میں سب سے زیادہ ممتاز فرمایا ہے آپ سے ہم بڑی امید لے کر آئے ہیں ۔
Entity: ابو — Type: /person, /person/soldier